Älä sure neitonen!
Tyyne laakson rauhaisan
 Tuli riehakkaaksi,
 Tuuli yltyi pauhaamaan,
 Sade ankaraksi.

 Laakson raita tuuhea
 Sinne tänne horjui,
 Lintu istui oksalla,
 Senkin ilma torjui.

 Neito raidan juurella
 Huomaitse ei tuota,
 Istuu, käsi poskella,
 Kyynelkulta vuotaa.

 Mitä miettii neitonen? –
 Muistaa sulhoansa,
 Jonka kuuli kuollehen
 Viinanjuonnistansa. –

 Elä sure neitonen,
 Katso taivaass’ tuolla
 Pulloineen on sulhanen! –
 Sunkin täytyy kuolla –

 Sinne pääset sinäkin
 Juomaan maljastansa,
 Huilun soittoon, tanssihin
 Enkeleiden kanssa.